**Anyakönyvi ügyekről tájékoztató**

**Kihez fordulhatok?**

**Ügyintéző: Kovács Enikő anyakönyvvezető**

**E-mail:****anyakonyv@telki.hu**

2089 Telki, Petőfi u.1.
Telefon: +36-26-920-818

**Mikor mehetek ügyet intézni?**

**Ügyfélfogadás:**
**Hétfő:   14.00-18.00**

**Szerda:  08.00-12.00      du:  13.00-16.00
Péntek: 08.00-12.00**

**Személyes ügyintézés előtt javasolt az anyakönyvvezetővel telefonon egyeztetni!**

 **Melyek az anyakönyvi ügyek?**

(részletek alább e felsorolás szerint, zárójelben az aktuális oldalszám)

* EAK (Elektronikus anyakönyv) ismertetése (1-2 oldal)
* Az egyes anyakönyvi ügyek ismertetése:

 Születés anyakönyvezése (2-3. oldal)

 Haláleset anyakönyvezése (3-4. oldal)

 Házasságkötési szándék bejelentése (4-6 oldal)

 Születési név megváltoztatása (6. oldal)

 Házassági név megváltoztatása (6-7. oldal)

 Bejegyzett élettársi kapcsolat létesítése (7. oldal)

* További anyakönyvi ügyek:

 Hazai anyakönyvezési ügyek (7-9 oldal)

 Családi jogállás rendezése, apai elismerő nyilatkozat felvételével kapcsolatos ügyek (9. oldal)

**Honnan szerezhetem be a szükséges nyomtatványokat?**

Letölthető kérelemlapok, a Telki portálon a „Nyomtatványok” menüpontban találhatóak!

Ügyfélfogadási időben személyesen is kérhetők nyomtatványok a hivatalban.

**Mi az EAK ?**

A papír alapú anyakönyvezés 2014.07.01-től megszűnt Magyarországon, ezt követően csak az erre használatos elektronikus anyakönyvezési rendszeren (EAK) tudunk dolgozni és anyakönyvi iratot generálni, nyomtatni.

**Hogyan és mikor kerülök be az EAK rendszerébe?**

Az Elektronikus Anyakönyv (EAK) üresen, adatbázis nélkül indult el 2014-ben, az adatok anyakönyvi ügyintézéskor folyamatosan töltődnek be. E szerint, mikor – 2014. év július 1-hez képest- először anyakönyvi ügyet intéz vagy kivonatot kérelmez az ügyfél, az esemény helye szerinti anyakönyvvezető által bekerül az anyakönyvi eseménye az EAK rendszerébe. Mivel ez országosan használatos rendszer, az adatok bekerülése után minden anyakönyvvezető látja azokat, és tud kivonatot kiállítani.

(Például:A gyermek 1999. január 1-én született Telkiben, a mai napon kivonatot szeretnék kérni róla. 2014. július 1. óta még nem kértem kivonatot a gyermekről. Megoldás: Megkeresem a Telki anyakönyvvezetőt (mivel a gyermek Telkiben született) személyesen, vagy lakóhelyemen, vagy bárhol az anyakönyvvezetőt, és kérem, hogy a Telki anyakönyvvezető rögzítse a gyermeket az EAK-on. Ha a kért adatok felkerültek a rendszerre, a továbbiakban bármikor választok egy anyakönyvvezetőt, akitől kérem, hogy nyomtasson ki anyakönyvi kivonatot a születésről. A metódus házasság és haláleset kapcsán is azonos. )

**Mi az egyedi EAK azonosító számom?**

Aki már bekerült az elektronikus anyakönyvbe, kapott egy egyedi azonosító (EAK azonosító) számot, melyet a jövőben anyakönyvi folyószám helyett használunk az illető minden anyakönyvi eseményének (születés, házasság, halálozás) nyilvántartására. Ezt a számot érdemes megjegyezni, és anyakönyvi ügyintézésnél az anyakönyvvezetőnek megadni.

**Az egyes ügyekről szóló részletes ismertetés**

Születés anyakönyvezése (újszülött esetén)

A születést a születés helye szerinti anyakönyvvezetőnek be kell jelenteni a születést követő első munkanapon. Az intézetben történt születést az intézet vezetője, az intézeten kívüli születést a szülők és a szülésnél közreműködő orvos jelenti be.
Az intézeten kívüli születést, ha annál az orvos nem működik közre, a bejelentésre kötelezett nyolc napon belül jelenti be.
A bejelentéssel egyidejűleg a bejelentő közli és igazolja mindazokat az adatokat, amelyek az anyakönyvezéshez szükségesek.

**Szükséges okiratok:**

**Jegyzőkönyv születés bejelentéséről:**
Intézeti szülés esetén az egészségügyi intézmény ügyintézőjének kell átadni, illetve bemutatni az alábbi okmányokat, okiratokat:
Az anya személyazonosítására és állampolgárságának igazolására szolgáló érvényes személyazonosító igazolvány, útlevél és lakcímkártya.
 **Külföldi állampolgár** :
-magyarországi tartózkodásra jogosító idegenrendészeti hatóság által kiállított engedéllyel, vagy igazolással, vagy kártyával rendelkezik
-útlevél, amennyiben az anya házasságban él – a külföldi házassági okirat hitelesített magyar nyelvű fordítása; ha az anya családi állapota hajadon, a családi állapotát igazoló okirat hitelesített magyar nyelvű fordításban, ha az anya elvált, vagy özvegy, a házasságot és annak megszűnését igazoló külföldi okirat hitelesített magyar nyelvű fordítása  (Figyelem! Az anyakönyvi eljárásokban csak az Országos Fordító és Fordításhitelesítő Iroda fordítása  vagy konzul által készített fordítás fogadható el.)

Amennyiben a szülők nem élnek házassági kötelékben és az anya a születendő gyermekét- a törvényes feltételek fennállása esetén- egy férfi magáénak elismerte, a teljes hatályú apai elismerésről készült jegyzőkönyv mellékelése is szükséges.

Amennyiben a szülők házasságban élnek, vagy a gyermek születése és a házasság felbontása, vagy a volt házastárs halála között 300 nap nem telt el, házassági anyakönyvi kivonat bemutatása szükséges.

Amennyiben a szülők a házasságban nem viselnek közös házassági nevet, a házassági anyakönyvi kivonatnak tartalmazni kell a szülők megállapodását a gyermek születési családi nevéről.  **Ha a szülés intézeten kívül történik:**
A születést a szülők 8 napon belül, ha a szülésnél orvos működött közre a szülést követő első munkanapon köteles bejelenteni. a születés helye szerint illetékes anyakönyvvezetőnél, aki kiállítja az anyakönyvezéshez szükséges jegyzőkönyvet.
Mellékelni kell a „Vizsgálati lap otthon született gyermekről" nyomtatványt, be kell mutatni a „Terhesgondozási könyvet”, és csatolni kell a szülész-nőgyógyász orvos által kiállított – a születés tényét megállapító igazolást is. Az igazolásnak tartalmaznia kell az anya személyazonosítására alkalmas adatait, a szülés tényét és annak vélelmezett idejét, valamint a gyermek nemét.

**Az ügyintézés határideje és díja:**

Születés anyakönyvezése a bejelentést követően azonnal, de hiányos adatok esetén 30 napig elhalasztható, illetékmentes az eljárás

**Egyéb fontos tudnivalók:**

A gyermek születésének anyakönyvezéséhez a szülők házassági anyakönyvi kivonatának kiállítását- amennyiben az  nem áll rendelkezésre -, a házasságkötés  helye szerint illetékes anyakönyvvezetőt, illetve külföldön történt anyakönyvi eseményt követő hazai anyakönyvezés esetén első ízben a Hazai Anyakönyvtől, majd EAK-on már szereplő eseményről bármely anyakönyvvezetőnél illetékmentesen szerezhető be. **Hazai Anyakönyvezést végző szervről infó ld. lejjebb a „További anyakönyvi ügyek” fejezet elején**.

Haláleset anyakönyvezése

A halálesetet anyakönyvezés végett az azt követő első munkanapon be kell jelenteni a haláleset helye szerint illetékes anyakönyvvezetőnél. A bejelentéssel egyidejűleg a bejelentőnek közölnie és igazolnia kell mindazokat az adatokat, amelyek az anyakönyvezéshez szükségesek.
Az intézetben történt halálesetet az intézet vezetője, intézeten kívüli haláleset esetén az elhalttal egy lakásban élő vagy az elhalt hozzátartozója, illetőleg az jelenti be, aki a halálesetről tudomást szerez.
Az anyakönyvezést a hozzátartozó vagy személyesen, vagy megbízás útján – temetkezési vállalkozás közbenjárásával – kezdeményezi. Amennyiben az anyakönyvezés temetkezési vállalkozó megbízása útján történik, a szükséges okiratokon kívül csatolni kell a hozzátartozó írásos, szabályszerű meghatalmazását.
Az eljárás - beleértve a „Halotti anyakönyvi kivonat” első ízben történő kiállítását -, illetékmentes.
Az anyakönyvvezető az eljárás során az elhalt magyar állampolgár, bevándorolt, letelepedett, vagy menekült státussal rendelkező elhalt személy okmányait bevonja, s továbbítja a haláleset helye szerint illetékes körzetközponti feladatokat ellátó jegyzőnek. A bevont okmányokat -  a  hozzátartozó külön  kérésére – az illetékes Okmányiroda érvénytelenítés után visszajuttatja a hozzátartozó által megjelölt címre.

**Szükséges okiratok:**

Jegyzőkönyv a haláleset bejelentéséről (intézeti halálesetkor az intézet állítja ki)
Halottvizsgálati bizonyítvány I-IV példánya
Az elhalt személy azonosítására és állampolgárságának igazolására szolgáló érvényes személyazonosító igazolvány, útlevél és lakcímigazolvány, 2001. január 1-je után kiállított vezetői engedély
Az elhalt személyi azonosítót és lakóhelyét igazoló hatósági igazolvány
Az elhalt születési anyakönyvi kivonata
Bevándorolt, letelepedett, vagy menekült státussal rendelkező elhalt személy személyazonosító okmányai, személyi azonosítót és lakóhelyét igazoló hatósági igazolványa.

**Az elhalt családi állapotát igazoló okiratok:**Az elhalt házassági anyakönyvi kivonata (ha az elhalt családi állapota házas, és az a bejelentő rendelkezésére áll)
Az elhalt házastársának halotti anyakönyvi kivonata (ha az elhalt családi állapota özvegy, és az a bejelentő rendelkezésére áll)

Jogerős bírósági ítélet vagy a házasság megszűnésének tényét is igazoló házassági anyakönyvi kivonat (ha az elhalt családi állapota elvált, s az a bejelentő rendelkezésére áll)
A  volt bejegyzett élettárs halotti anyakönyvi okirata, vagy a bejegyzett élettárs halálát megjegyzésként tartalmazó, a bejegyzett élettársi kapcsolatok anyakönyvéből kiállított anyakönyvi okirat (ha az elhalt családi állapota özvegy bejegyzett élettárs, vagy bejegyzett élettárs)

A bejegyzett élettársi kapcsolat megszüntetését igazoló jogerős közjegyzői végzés, vagy annak felbontását vagy érvénytelenné nyilvánítását igazoló jogerős bírósági vagy hatósági határozat, vagy az e tényt tartalmazó, a bejegyzett élettársi kapcsolatok anyakönyvéből kiállított anyakönyvi okirat (ha az elhalt családi állapota elvált bejegyzett élettárs, vagy bejegyzett élettársi kapcsolata megszűnt.)

Bevándorolt, letelepedett, vagy menekült státussal rendelkező elhalt személy családi állapotát igazoló okirata hitelesített magyar nyelvű fordításban. (házassági anyakönyvi kivonat /ha az elhalt családi állapota házas/, elhalt házastárs halotti anyakönyvi kivonata /ha az elhalt családi állapota özvegy/, jogerős bírósági határozat (ha az elhalt családi állapota elvált), illetve nőtlen, hajadon családi állapotot igazoló okirat)

**Figyelem! Csak az Országos Fordító –és Fordításhitelesítő Iroda (1062 Budapest, Bajza utca 52.**<http://www.offi.hu/>**) fordítása fogadható el!**

**Egyéb fontos tudnivalók:**

Amennyiben a szükséges anyakönyvi kivonat nem áll a bejelentő rendelkezésére, azt  bármely anyakönyvvezetőtől,  illetve külföldön történt anyakönyvi eseményt követő hazai anyakönyvezés esetén első ízben a Hazai Anyakönyvtől, majd EAK-on már szereplő eseményről bármely anyakönyvvezetőnél illetékmentesen szerezhető be.

Házasságkötési szándék bejelentése

**Bejelentkezési törvényi kötelezettség:**

Munkaidőn belül és kívül is, a hivatali helyiségben valamint hivatali helyiségen kívül is az anyakönyvvezetővel megbeszélt, **előre egyeztetett** időpontban köthető házasság.

Hazánkban házasságkötés akkor jön létre, ha  az együttesen jelenlévő házasulók az anyakönyvvezető előtt  kijelentik, hogy egymással házasságot kötnek.
A magyar polgári törvény alapján a házasságkötés csak az anyakönyvvezető előtt lehet érvényes, melyet egy férfi és egy nő köthet egymással.
Házasságkötési szándékukat a házasulók az ország bármelyik települési önkormányzat polgármesteri hivatalának anyakönyvvezetője előtt bejelenthetik. A házasulók személyes megjelenése kötelező, melynek során igazolni kell személyazonosságukat és állampolgárságukat, a tervezett házasságkötés törvényes feltételeit és az anyakönyvvezető által feltett kérdésekre vonatkozóan nyilatkozatokat kell tenniük.
A házasságkötési szándék bejelentéséről, a bemutatott okiratokról és egyéb nyilatkozatokról az anyakönyvvezető jegyzőkönyvet készít.
A házasságkötés legkorábban a bejelentéstől számított 31. napra tűzhető ki, ugyanakkor a jegyzőkönyv a felvételtől számított egy évig érvényes. Amennyiben egy éven belül a házasságkötésre nem kerül sor, de a szándék továbbra is fennáll, a házasulóknak azt újból be kell jelenteni.
A házasságkötési eljárás – beleértve az első ízben kiállításra kerülő házassági anyakönyvi kivonatot is – illetékmentes. Telki Községi Polgármesteri Hivatal a Petőfi u.1. szám alatti hivatali helyiségeiben biztosítja a házasságkötések lebonyolítását.

**Szükséges okiratok:**

 A házasulók érvényes személyazonosító igazolványa vagy útlevele
a házasulók személyi azonosítót és lakcímet igazoló hatósági bizonyítványa (lakcímkártya)
házasulók születési anyakönyvi kivonata
a házasulandók családi állapotának igazolása céljából: elvált családi állapot esetén az utolsó megszűnt házasság felbontását, vagy érvénytelenné nyilvánítását tartalmazó házassági anyakönyvi okirat
özvegy családi állapot estén a volt házastárs halotti anyakönyvi kivonata, vagy a házastárs halálát megjegyzésként tartalmazó házassági anyakönyvi kivonat. Vagy a házastárs holtnak nyilvánító, illetőleg halál tényét megállapító jogerős bírói határozatot tartalmazó házassági anyakönyvi okirat kell bemutatni.
elvált bejegyzett élettárs vagy bejegyzett élettársi kapcsolata megszűnt családi állapot esetén: a bejegyzett élettársi kapcsolat létrejöttét igazoló anyakönyvi kivonat vagy közjegyzői végzés, vagy bírósági határozat a bejegyzett élettársi kapcsolat megszűnéséről
özvegy bejegyzett élettárs családi állapot esetén: a volt bejegyzett élettárs halotti anyakönyvi okirata, vagy a bejegyzett élettárs halálát megjegyzésként tartalmazó a bejegyzett élettársi kapcsolatok anyakönyvéből kiállított anyakönyvi okirat kell bemutatni.

**külföldi állampolgárok esetében:**tanúsítvány: mely tartalmazza a nem magyar állampolgárságú házasuló természetes személyazonosító adatait, nemét, lakcímét, családi állapotát,
állampolgárságát, és azt a tényt, hogy személyes joga szerint a tervezett házasságkötésének törvényes akadálya nincs
amennyiben a tanúsítvány nem magyar nyelven került kiállításra, úgy azt hitelesített magyar nyelvű fordításban kell bemutatni.

**Figyelem: A fordítás csak akkor tekinthető hitelesnek, ha azt az Országot Fordító- és Fordításhitelesítő Iroda (1062 Budapest, Bajza utca 52.**<http://www.offi.hu/>**), vagy az illetékes konzul fordította és hitelesítette!**A külföldi okiratok elfogadhatóságát  vizsgálni kell a Ket. 52. § szabályai szerint, és mivel minden ügy egyedi, ezért további diplomáciai felülhitelesítésre, vagy apostille bélyegző lenyomatokra lehet szükség.

**Figyelem!**

**Külföldi házasuló esetén,** az általa benyújtott igazolásokat a Pest Megyei kormányhivatal Anyakönyvi felügyelőjéhez fel kell terjeszteni a külföldi okiratok elfogadhatóságának vizsgálata végett. Az Anyakönyvi Hivatal ebben az esetben **házasságkötési időpontot csak az iratok visszaérkezése után tűzhet ki.** A 30 napos várakozási időtartam tehát a visszaérkezéskor indul, és onnan számított 31-ik napon lehet a házasságot megkötni.

Amennyiben a külföldi házasuló nem érti és beszéli a magyar nyelvet, a házasságkötési eljárás minden fázisában tolmácsra van szükség. Tolmács nem lehet a házasuló maga, vagy a házasuló egyenes ágú rokona. A tolmácsnak a személyazonosságát igazolnia kell.

Ha magyar állampolgár külföldön kíván házasságot kötni, a külföldi hatóság anyakönyvvezetője ad tájékoztatást az eljárásról. 2013. március 1-től a Magyar Hatóság külföldi házasságkötéshez tanúsítványt nem állít ki.

**Külső helyszíni házasságkötés:**

Hivatali helyiségen kívüli házasságkötést a házasulók külön kérelme alapján, a törvényi előírások házasulókra vonatkozó részének betartásával, a jegyző engedélyezi.

Telki községi anyakönyvvezető közreműködésével külső helyszíni házasságkötés kizárólag Telki Község közigazgatási határain belül lehetséges!

**Szolgáltatás, házasságkötések időpontjai**

A községben kialakult igények alapján a házasságkötési szertartásokon a pezsgőzésen kívüli szolgáltatások nem állnak rendelkezésre.

Hivatali munkaidőn kívül szertartás pénteki napokon 14 órától 16 óráig, szombati napokon 9 órától 18 óráig engedélyezhető.

Hivatali munkaidőn belüli házasságkötésekre az egyéb hivatali feladatokkal és a helyiségek egyéb használatával összehangoltan, az anyakönyvvezetővel történő egyeztetés után az alábbi időpontokban kerülhet sor: Kedd 10-12 óráig és 14-15 óráig, csütörtök 10-12 óráig és 14-15 óráig, péntek 13-14 óráig.

**Díjak:**

Az anyakönyvi események hivatali munkaidőn kívüli bonyolításáért az önkormányzat részére többletszolgáltatási díjat kell fizetni.

Hivatali helyiségben munkaidőn túli házasságkötés díja: 15.000 forint +ÁFA,

Hivatali helyiségen kívül (külső helyszínen) munkaidőn belüli és munkaidőn túli házasságkötés díja egységesen: 20.000 forint +ÁFA.

A díjat a házassági szándék bejelentéséről készült jegyzőkönyv felvételekor kell megfizetni. Ha valamelyik fél külföldi állampolgár, akkor az iratoknak a felettes szervtől történő visszaérkezését követően, a szertartás időpontjának egyeztetésekor kell megfizetni.

**Díjazás nélküli házasságkötés:** a kijelölt időpontokban, munkaidőben**,** az anyakönyvvezetővel történő egyeztetetés után van lehetőség rá.

**Egyéb fontos tudnivalók:**

Amennyiben az anyakönyvi kivonat nem áll rendelkezésre, úgy bármely anyakönyvvezetőtől be lehet azt szerezni. Külföldi anyakönyvi eseményt követő bejegyzésről a Hazai Anyakönyvtől lehet beszerezni kivonatot 2000 Ft értékű illetékbélyeg ellenében.

**Születési név megváltoztatása**

Születési családi, vagy születési utónév megváltoztatása, születési név, amely az érintettet a születési anyakönyvi bejegyzés alapján megillet. Születési családi név egy vagy kéttagú lehet a kéttagú családi nevet kötőjel köti össze.

**Szükséges okiratok:**

**Nagykorú kérelmező esetén:**
Személyazonosításra, magyar állampolgárság igazolására szolgáló érvényes személyazonosító igazolvány, vagy útlevél.
Lakóhely igazolására szolgáló lakcímet és személyi azonosítót igazoló hatósági igazolvány, a kérelmező születési anyakönyvi kivonata, ha a kérelmező házasságban él a házassági anyakönyvi kivonata, ha a kérelmezőnek kiskorú gyermeke van és arra is kéri a névváltoztatás kiterjesztését, abban az esetben a kiskorú gyermek születési anyakönyvi kivonatára is szükség van.

**Kiskorú kérelmező esetén:**
A szülői felügyeletet gyakorló szülők együttes, személyes megjelenése személyazonosításra alkalmas okmánya ( személy azonosító igazolvány és lakcímet igazoló hatósági igazolvány),
14. életévet betöltött gyermek megjelenése személyazonosításra alkalmas okmánya valamint a gyermek születési anyakönyvi kivonata.

**Az ügyintézés határideje és díja:**

anyakönyvvezetőnél  a kérelem továbbítása az eljáró hatósághoz (Bevándorlási és Állampolgársági Hivatal Anyakönyvi Felügyeleti Osztálya) 8 nap.

Névváltoztatási kérelem illetéke 10.000 Ft értékű illetékbélyeg formájában, ismételt névváltoztatási kérelem illetéke 50.000.- Ft értékű illetékbélyeg.

**Egyéb fontos tudnivalók:**

Az új születési nevet az okirat kézhezvételétől jogosult és köteles viselni az érintett, kérelmére indult eljárásban gondoskodni kell az okmányok cseréjéről.

**Házassági név megváltoztatása**

Házassági névviselés szabályait a polgári törvénykönyv tartalmazza, házasságkötéskor a felsorolt formák közül választ a férj és a feleség egyaránt.
A házassági névviselési forma – a házasság fennállása alatt, vagy annak megszűnése után – a Ptk. szabályainak megfelelően az érintett kérelmére módosítható.

**Illetékesség:**

Eljárás lefolytatására a házasságkötés helye szerinti anyakönyvvezető, de a kérelem bármely anyakönyvvezetőnél is előterjeszthető.

**Szükséges okiratok:**

Kérelmező személyazonosítására és magyar állampolgárságának igazolására szolgáló érvényes személyazonosító igazolvány, vagy útlevél.
Lakcímet igazoló hatósági bizonyítvány.
Házassági anyakönyvi kivonat.
Házasság felbontását igazoló jogerős bírósági ítélet.

**Az ügyintézés határideje és díja:**

Budakeszi anyakönyvvezetőnél 8 nap,
Kérelem továbbítása az eljáró hatósághoz 8 nap
Házassági névviselés módosítás illetéke 5.000 Ft értékű illetékbélyeg.
A házassági névviselési forma módosítása után kiállított új házassági anyakönyvi kivonat kiállításának illetéke 2000 Ft. Ezen illetékeket illetékbélyeg formájában kell leróni.

**Egyéb fontos tudnivalók:**

Házassági név megváltoztatása után az okmányok cseréjét kérelemre induló eljárásban el kell végezni.

**Bejegyzett élettársi kapcsolat létesítése egyneműek esetén**

**Illetékesség:**

a bejegyzett élettársi kapcsolat létesítését a fővárosi kerület, a megyei jogú város és a körzetközponti feladatokat ellátó települési önkormányzat polgármesteri hivatalának anyakönyvvezetője végzi

**További anyakönyvi ügyek:**

**Hazai anyakönyvezések**

**Külföldön történt anyakönyvi események magyarországi anyakönyvezése (ún. hazai anyakönyvezés)**

A magyarországi anyakönyvezést az érintett vagy a törvényes képviselője, **Magyarországon bármely polgármesteri hivatal anyakönyvvezetőjénél**, külföldön élő magyar állampolgár a magyar külképviselet konzulátusán kérheti.

**HAZAI ANYAKÖNYVEZÉST VÉGZŐ SZERVRŐL INFORMÁCIÓ**

A Magyar állampolgárok külföldön történt anyakönyvi eseményét 2015. április 1-től a hazai anyakönyvi ügyekben eljáró hatóság **Budapest Főváros Kormányhivatala tartja nyilván.**

**Fontos és részletes információk az alábbi linken:** <http://www.bmbah.hu/index.php?option=com_k2&view=item&layout=item&id=35&Itemid=391&lang=hu>

**illetve a www.bmbah.hu weboldalon az Elérhetőségek és Ügyfélfogadás** bekezdésnél.

A hatályos szabályozás szerint **magyar állampolgár külföldön történt anyakönyvi eseményt (születést, házasságkötést, házasság felbontást, halálesetet) Magyarországon anyakönyveztetni kell.** Ez azért szükséges, mert magyar anyakönyvi okirat nélkül nem tud személyazonosító igazolványt, útlevelet váltani, esetlegesen nem tud igénybe venni olyan szolgáltatásokat, amelyek, mint magyar állampolgárt megilletik.

A magyarországi anyakönyvezésnél **minden esetben** hitelt érdemlően **igazolni kell** az érintett személy fennálló **magyar állampolgárságát** (érvényes személyigazolvány, érvényes személyazonosító igazolvány, érvényes magyar útlevél, illetve ezek hiányában egy évnél nem régebben kiállított állampolgársági bizonyítvány).

**A nemzetközi szerződések az okiratok különböző hitelesítését is megkívánhatják (diplomáciai felülhitelesítés, Apostille, stb.), ezért feltétlenül kérjen személyre szóló tájékoztatást az eljárás megindítása előtt az anyakönyvvezetőtől, vagy a magyar külképviselet konzulátusától.**

**Születés magyarországi anyakönyvezése**

Nagykorú személy maga, vagy meghatalmazottja útján kérheti. 18 év alatti gyermek esetében törvényes képviselője/szülője, vagy annak meghatalmazottja jár el.

Az anyakönyvezéshez **szükséges**:

* **a külföldi anyakönyvi okirat** (vagy annak hiteles másolata) hiteles magyar fordítással (OFFI),
* **kitöltött adatalap**( honlapról letölthető, a polgármesteri hivatalból elvihető)
* a **szülő(k)** **házassági anyakönyvi kivonata,**
* **a szülő(k) állampolgárságának hitelt érdemlő igazolása** (kiskorú, illetve korlátozottan cselekvőképes gyermek esetében),
* nagykorú kérelmező **magyar állampolgárságának igazolása**.

Amennyiben a szülők a házasságban saját nevüket viselik, és a gyermek első gyermek, valamint a szülők házassági anyakönyvi kivonata nem tartalmazza a születendő gyermekek családi nevét, úgy minkét szülő nyilatkozata szükséges a családi név meghatározásához. A nyilatkozatot anyakönyvvezető, gyámhivatal, gyámhatóság vagy közjegyző előtt, valamint írásban két tanú előtt lehet megtenni.

Az eljárás részleteiről, illetve házasságon kívül született gyermek anyakönyvezéséről az anyakönyvvezető ad tájékoztatást.

**Házasságkötés magyarországi anyakönyvezése**

Az eljárást az érintett maga kezdeményezheti, vagy meghatalmazottja útján járhat el.

Az anyakönyvezéshez **szükséges**

**Mindkét házastárs állampolgárságának hitelt érdemlő igazolása** (érvényes személyigazolvány, érvényes személyazonosító igazolvány, érvényes útlevél, egy évnél nem régebben kiállított állampolgársági bizonyítvány),

* mindkettőjük **születési anyakönyvi kivonata,** (külföldi félé nem kell)
* **kitöltött adatalap**( honlapról letölthető, a polgármesteri hivatalból elvihető)
* a házasságot megelőző **özvegy, elvált családi állapot esetén** az **előző házasság záradékolt házassági anyakönyvi kivonata,**
* a **külföldi házassági okirat** (vagy annak hitelesített másolata) **hiteles magyar fordítással** (OFFI).

**Amennyiben a külföldi okirat nem tartalmazza a házastársak házasságban viselt nevét**, a házastársaknak személyesen meg kell jelenniük és nyilatkozniuk erről.

**Ha a házastársak** a házasságban **saját nevüket viselik** a születendő gyermekeik családi nevére nyilatkozni kell.

**Külföldi házastársnak nem kell igazolnia** a házasságkötés előtti családi állapotát, nem kell bemutatnia a születési anyakönyvi kivonatát.

Ha a **külföldi házastárs magyar állampolgársága vélelmezhető**, az anyakönyvvezető köteles vizsgálni a magyar állampolgárság fennállását. Ennek megléte esetén érvénybe lépnek a magyar állampolgárokra vonatkozó szabályok, és az esetleges előző házasságok sorozatát kell Magyarországon anyakönyveztetni, ehhez kapcsolódóan több eljárási cselekményt végezni.

**Haláleset magyarországi anyakönyvezése:**

Az eljárást a hozzátartozó (házastárs, gyermek) kezdeményezi, de eljárhat meghatalmazottja is.

Az anyakönyvezéshez szükséges:

* **kitöltött adatalap**( honlapról letölthető, a polgármesteri hivatalból elvihető)
* az elhalt magyar állampolgárságának hitelt érdemlő igazolása (érvényes személyi igazolvány, érvényes magyar útlevél, egy évnél nem régebben kiállított állampolgársági bizonyítvány, honosítási okirat)
* az elhalt személyazonosításra alkalmas okmánya (személyazonosító igazolvány, érvényes magyar útlevél, 2001. január 1. után kiállított vezetői engedély)
* 2000. január 1. után megváltozott lakóhely esetében az elhalt lakcímkártyája
* a külföldi halotti anyakönyvi okirat (vagy ennek hiteles másolata) hiteles magyar fordítással (OFFI), szükség esetén diplomáciai felülhitelesítéssel vagy Apostille hitelesítéssel ellátva
* az elhalt születési anyakönyvi kivonata
* házas családi állapot esetén a házassági anyakönyvi kivonata
* az elhalt özvegy, vagy elvált családi állapotát igazoló záradékolt házassági anyakönyvi kivonat

**Apai elismerő nyilatkozat:** (családi jogállás rendezése)
Ha a szülők nem házasságban élnek a gyermek születésének anyakönyvezéséhez, apai elismerő nyilatkozat szükséges. Apai elismerő nyilatkozatot, bármely anyakönyvvezetőnél és gyámhivatalnál megteheti az apa. A nyilatkozat a szülés előtt és után is megtehető, természetese célszerű előtte megtenni. A nyilatkozathoz mindkét fél személyes megjelenése szükséges. 2014. július 1-től az EAK rendszerén történik az ügyek rögzítése.

Szükséges dokumentumok: A szülők személyazonosítására és állampolgárságának igazolására alkalmas okmányok, lakcímüket igazoló hatósági igazolvány, méh magzat esetén szakorvosi igazolás, ami tartalmazza a feltételezett fogamzási időt és a szülés várható idejét, helyét. Amennyiben az anya családi állapota elvált, a jogerős bírósági végzést vagy a záradékolt házassági anyakönyvi kivonatot be kell mutatni. Özvegy családi állapot esetén, az elhunyt férj halotti anyakönyvi kivonatának bemutatása szükséges.
Ha az egyik fél külföldi, az egyedi esettel kapcsolatban fontos előre érdeklődni az anyakönyvvezetőnél.

Ha a szülők valamelyike nem magyar állampolgár és nem érti, nem beszéli a magyar nyelvet, tolmács közreműködése szükséges.

 **Alkalmazott jogszabályok:**

2010. évi 1.tv. az anyakönyvi eljárásról
2013. évi 5- tv. a Polgári Törvénykönyv
1979.évi 13. tvr. nemzetközi magánjogról
1992.évi LXIII. tv. a személyes adatok védelméről és a közérdekű adatok nyilvánosságáról
1993.évi LV. tv. a magyar állampolgárságról
1993. évi LXXVII. tv. a nemzeti és etnikai kisebbségről
125/1993.(IX.22.) Korm. sz. rendelet a magyar állampolgárságról szóló 1993.évi LV. tv. végrehajtására
1997.évi XXXI. tv. a gyermekek védelméről és a gyámügyi igazgatásról valamint a végrehajtására kiadott 149/1997.(IX.10.) Korm. sz. rendelet
149/1997. (IX.10.) Korm. rendelet a gyámhatóságokról, valamint a gyermekvédelmi és gyámügyi eljárásról

34/1999.(IX.24.) B.M.-EüM.-IM. együttes rendelet az egészségügyről szóló 1997.évi CLIV. tv-nek a halottakkal kapcsolatos rendelkezései végrehajtásáról, valamint a rendkívüli halál esetén követendő eljárásról

32/2014. (V.19) KIM rendelet az anyakönyvezési feladatok ellátásának részletes szabályairól

1990. évi XCIII. tv. az illetékekről

**5/2011. (02.16.)** Ör. rendelet Telki Község Önkormányzata Képviselő- testületének **A hivatali helyiségen, valamint a hivatali munkaidőn kívül kötendő házasság esetén fizetendő díjakról, valamint házasságkötéseknél közreműködő anyakönyvvezetőt, köztisztviselőt megillető díjakról**